**R O M Â N I A (nu produce efecte juridice)\***

**JUDEŢUL MUREŞ**

**Direcția Activități social-culturale patrimoniale și comerciale**

**Serviciul Activități culturale, sportive, de tineret și locativ**

**Nr. 53.639 din 26 iulie 2021 Iniţiator**

**PRIMAR**

**SOÓS ZOLTÁN**

**REFERAT DE APROBARE**

**privind aprobarea sumelor pentru finanțarea nermbursabilă (de la bugetul local) a acțiunilor/proiectelor/programelor culturale pentru anul 2021.**

Prin H.C.L. 157/2021 a fost aprobată Metodologia ( Ghidul solicitantului) acordării finanţărilor nerambursabile din fondurile bugetului local al municipiului Tîrgu Mureş pentru acțiuni/programe/proiecte culturale în conformitate cu Ordonanţa Guvernului 51/1998 privind îmbunătăţirea sistemului de finanţare a programelor, proiectelor şi acţiunilor culturale, cu modificările și completările ulterioare. Data limită de depunere a proiectelor a fost de 2 iulie 2021. Proiectele au fost evaluate de către comisia numită prin Dispoziție de Primar în acest sens. În urma evaluării au fost admise și punctate 60 de proiecte iar 17 proiecte au fost respinse. În termenul legal au fost depuse 9 contestații , dintre care, Comisia de soluționare a contestațiilor a admis 5 și apoi a și evaluat proiectele respective.

Suma aprobată în buget pentru Concursul de proiecte culturale este de **1.500.000 lei** ( HCL 95/2021 privind aprobarea BVC).

Suma totală , conform punctajului dat de comisia de evaluare, necesară este de **3.538.033,23 lei.** Pentru încadrarea în suma aprobată în BVC al UAT Târgu Mureș, solicitanții pot primi 42,39 % din sumele propuse de comisia de evaluare.

Având în vedere cele de mai sus propunem aprobarea sumelor pentru finanțarea nerambursabilă din fondurile bugetului local al Municipiului Târgu Mureș pentru programe/proiecte/acțiuni culturale depuse pe anul 2021 -, conform anexei.

În conformitate cu prevederile art 1 ^1 ale OG 51/1998 :

*,, Principiile care stau la baza sistemului de finanţare nerambursabilă de la bugetul de stat şi/sau de la bugetele locale a programelor, proiectelor şi acţiunilor culturale:*

.....

*d) neretroactivitatea - excluderea posibilităţii destinării fondurilor nerambursabile unei activităţi a cărei executare a fost deja începută sau finalizată la data încheierii contractului de finanţare, cu excepţia fondurilor financiare cheltuite de beneficiar pentru continuarea programului, în limita plafonului de cofinanţare solicitat;”.*

Pentru ca solicitanții să nu piardă posibilitatea de a primi finanțarea nerambursabilă ( o parte dintre ei își încep proiectele, sau chiar le termină pe parcursul lunii august 2021) propunem adoptarea hotărârii în regim de urgență.

Director ex.adj. Șef Serviciu

Cosmin Blaga Zătrean Marina Ciugudean

Director

Korpádi György

AVIZ FAVORABIL

Direcția economică

Director ex.

Ana Năznean

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 in O.U.G. nr. 57/2019 privind Codul Administrativ**



**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

Proiect

**(nu produce efecte juridice) \***

**Iniţiator**

**PRIMAR**

**SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2021**

**privind aprobarea sumelor pentru finanțarea nermbursabilă (de la bugetul local) a acțiunilor/proiectelor/programelor culturale pentru anul 2021.**

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

1. Referatul de aprobare nr. 53.639 din 26 iulie 2021iniţiat de Primar prin Serviciul Activități culturale, sportive, de tineret și locativ privind aprobarea sumelor pentru finanțarea nermbursabilă (de la bugetul local) a acțiunilor/proiectelor/programelor culturale pentru anul 2021.
2. Avizul favorabil al Direcției economice.
3. Raportul de specialitate nr. \_\_\_\_\_\_\_\_al Direcţiei juridice contencios administrativ şi administraţie publică locală ,
4. Raportul Comisiilor de specialitate din cadrul Consiliului local municipal Târgu Mureş

**În conformitate cu prevederile :**

* Ordonanței Guvernului nr. 51/1998 privind îmbunătăţirea sistemului de finanţare a programelor, proiectelor şi acţiunilor culturale, cu modificările și completările ulterioare.
* art. 129 alin.(1), alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările şi completările ulterioare

**H o t ă r ă ş t e** :

**Art. 1** Se aprobă sumele pentru finanțarea nerambursabilă din fondurile bugetului local al Municipiului Târgu Mureș pentru programe/proiecte/acțiuni culturale depuse pe anul 2021, conform anexei care face parte integrantă din prezenta hotărâre.

**Art. 2.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Direcția Activități social culturale, patrimoniale și Comerciale - Serviciul activități Culturale, sportive, de tineret și locativ și Direcția economică.

**Art. 3.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.4 .** Prezenta hotărâre se comunică:

* Direcției Activități social culturale, patrimoniale și comerciale
* Direcției economice

**Viză de legalitate,**

**Secretar general al Municipiului Târgu Mureș,**

**Bâta Anca Voichița**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**